Bykomende motivering in Royal Swazi | Netwerk24
Bykomende motivering in Royal Swazi
Selwyn Nathan, , uitvoerende direkteur van die Sonskynreeks. Foto: Gallo Images
Die Royal Swazi is die eerste beroepstoernooi in die Sonstad sedert die Gary Player-baan in September ná die verslapping van die regulasies van die Covid-19-inperking heropen het.
"Dit is 'n toernooi wat al baie jare 'n instelling in die Sonskynreeks is en dit verdien sy plek in die geskiedenis van Suid-Afrikaanse gholf," sê Selwyn Nathan, uitvoerende direkteur van die Sonskynreeks.
Die Gary Player-buiteklub waar die 50ste Royal Swazi Ope-gholftoernooi die week gespeel word. Foto: Verskaf
Met dié baan, wat oor net meer as 'n maand gasheer vir die nasionale ope speel, sal die spelers die toernooi met selfvertroue wil afsluit.
Dit is ook die laaste toernooi voor die Joburg Ope en Alfred Dunhill-kampioenskap, wat soos die Suid-Afrikaanse Ope in samewerking met die Europese reeks aangebied word.
Weens reisbeperkings kan die Royal Swazi Sun-buiteklub nie vanjaar die toernooi aanbied nie.
Dit is nie die eerste keer dat die toernooi in Suid-Afrika gespeel word nie.
In 2002, toe Mark McNulty die Royal Swazi Ope met 'n telling van 61 houe in die laaste ronde gewen het, is die toernooi by die Wild Coast Sun-buiteklub aangebied. – Sonskynreeks, Sportredaksie